CELEX: C2006/165/25
Language: el
Date: 2006-07-15 00:00:00
Title: Υπόθεση C-193/06 P: Αίτηση αναιρέσεως της Société des Produits Nestlé SA, της  24ης Απριλίου 2006 , κατά της αποφάσεως που εξέδωσε στις  22 Φεβρουαρίου 2006  το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση T-74/04, Société des produits Nestlé SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), παρεμβαίνουσα: Quick restaurants SA

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/14
            
         Αίτηση αναιρέσεως της Société des Produits Nestlé SA, της 24ης Απριλίου 2006, κατά της αποφάσεως που εξέδωσε στις 22 Φεβρουαρίου 2006 το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση T-74/04, Société des produits Nestlé SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), παρεμβαίνουσα: Quick restaurants SA
   (Υπόθεση C-193/06 P)
   (2006/C 165/25)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Société des produits Nestlé SA (εκπρόσωπος: D. Masson, δικηγόρος)
   
      Έτεροι διάδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) και Quick restaurants SA
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου των Ευρωπαϊκών Κοινοτήτων T-74/04, της 22ας Φεβρουαρίου 2006, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι αναιρέσεως και κύρια επιχειρήματα
   Κατά την αναιρεσείουσα, το Πρωτοδικείο υπέπεσε σε νομικό σφάλμα, καθόσον δεν εξέτασε το επίμαχο σήμα ως όλον και in concreto, ενώ, δεδομένου ότι πρόκειται για σύνθετο σήμα το οποίο συνίσταται από μια μορφή με χαρακτήρα ιδιαιτέρως διακριτικό και από το όνομα της μορφής αυτής, είναι αδύνατος εν προκειμένω ο διαχωρισμός των εικονιστικών και λεκτικών του στοιχείων.
   Κατά την αναιρεσείουσα, το Πρωτοδικείο παρέβη τις διατάξεις του άρθρου 8, παράγραφος 1, στοιχείο β', του κανονισμού (EΚ) 40/94 του Συμβουλίου, της 20ής Δεκεμβρίου 1993 (1), για το κοινοτικό σήμα, καθώς, κατά την εκτίμηση του κινδύνου συγχύσεως, δεν έλαβε υπόψη όλα τα σχετικά στοιχεία, τόσο ως προς το σήμα του οποίου την καταχώριση ζητεί η αναιρεσείουσα όσο και ως προς το λεκτικό σήμα της παρεμβαίνουσας.
   Τέλος, η αναιρεσείουσα υποστηρίζει ότι το Πρωτοδικείο, εξετάζοντας μόνον ένα μέρος των δικαιωμάτων που επικαλέστηκε η παρεμβαίνουσα κατά τη διαδικασία ανακοπής, παρέβη τους κανόνες που διέπουν τη διαδικασία ανακοπής στο πλαίσιο υποθέσεων καταχωρίσεως κοινοτικού σήματος.
   
      (1)  ΕΕ 1994, L 11, σ. 1.